|  |  |
| --- | --- |
| Aktive gårdbrukere i Lyngen  |  |

**Delegert vedtak**

**Delegert utvalg formannskap - nr.** **209/20**

|  |  |  |  |  |
| --- | --- | --- | --- | --- |
| **Deres ref:**  | **Vår ref:** | **Løpenr.** | **Arkivkode** | **Dato** |
|  | 2020/560-1 | 8675/2020 | V33 | 02.09.2020 |

# Utvidelse - tillatelse til å spre husdyrgjødsel i september

**Saksopplysninger:**

På grunn av sen vår har flere gårdbrukere i kommunen måtte utsette slåtta, og utkjøring av husdyrgjødsel er derfor forsinket. Det forventes stor pågang med søknader om dispensasjon fra bestemmelsen om spredningstidspunkt.

**Vurderinger:**

Forskrift om gjødselvarer mv. av organisk opphav, § 23 tredje ledd:

*Kommunen kan på vilkår av at kommunens klimatiske forhold og vannkvaliteten i kommunens vassdrag tillater det, ved forskrift eller enkeltvedtak, tillate en senere frist for spredning uten nedmolding/nedfelling enn 1. september, men ikke senere enn 1. oktober.*

Lyngen kommunes vurdering er at klimatiske forhold og vannkvalitet i kommunens vassdrag ikke er til hinder for at slik tillatelse kan gis.

**Vedtak:**

Aktive gårdbrukere i Lyngen kommune gis tillatelse til spredning av husdyrgjødsel på eng uten nedmodning/ nedfelling ut september måned i 2020.

**Klageadgang**

Vedtaket kan påklages til **Lyngen kommune.** Klagefristen er 3 uker regnet fra den dagen da brevet kom fram til påført adressat. Det er tilstrekkelig at klagen er postlagt innen fristens utløp.

Klagen skal sendes skriftlig til den som har truffet vedtaket, angi vedtaket det klages over, den eller de endringer som ønskes, og de grunner du vil anføre for klagen. Dersom du klager så sent at det kan være uklart for oss om du har klaget i rett tid, bes du også oppgi når denne melding kommer frem.

Med hilsen

Terje Størseth

jordbrukssjef

Direkte innvalg: 48077097

*Dette brevet er produsert elektronisk og har derfor ingen underskrift.*